钦定古今图书集成/理学汇编/文学典/第067卷 > 张去华
## 钦定古今图书集成/理学汇编/文学典/第067卷 > 张去华

按《宋史》本传：“去华，字信臣，开封襄邑人。父谊，字希贾，

‘若不就学于外，素志无成矣’。遂潜诣洛阳龙门书院，
与宗人沆銮、湜结友，故名闻都下。长兴中，和凝掌贡
举，谊举进士，调补耀州团练推官。晋天福初，代还。会”
凝由内署拜端明殿学士，署门不接宾客，谊闻之，即
日致书于凝，以为“切近之职，实当顾问，四方利害，所
宜询访。若不接宾客，聋瞽耳目，坐亏职业，虽为自安
计，其可得乎？”凝大奇之，他日荐于宰相桑维翰曰：“凝
门生中有张谊者，性介直，颇涉词艺，可备谏职。”未几，
超拜左拾遗。谊以晋室新造，典礼未完，数上章请复
有唐故事。又言“契丹有援立之助，所宜敦信谨备，不
可自逸，以启衅端。”改右补阙，充集贤殿修撰，历礼部
员外郎、侍御史，改仓部、知制诰，加礼部郎中。乾祐初，
真拜中书舍人。时苏逄吉、杨邠、王章辈攀附汉祖，骤
得大用，缙绅多附之，谊不为屈，故共嫉之。遣谊为吴
越宣谕使，与兵部郎中马承翰同往，赐官诰。浙人每
迓朝使，必列步骑以自夸诧，谊与承翰窃笑之。又乘
酒，言词有轻发者，钱俶甚耻之，乃奏谊擅棰防援官。
又夜集，与承翰使酒，语相侵，坐贬均州司户，改房州
司马，岁馀卒。去华幼励学，敏于属辞，以荫补太庙斋
郎。周世宗平淮南，去华时年十八，慨然叹曰：“兵战未
息，民事不修，非驭国持久之术。”因著《南征赋》《治民论》
献于行在。召试，授御史台主簿。属三院议事，不得预
坐，谓所亲曰：“簿领之职，非壮夫所为。”即弃官归郑州，
杜门不出者三载。建隆初，始携文游京师，大为李昉
所称。明年，举进士甲科，即拜秘书郎、直史馆。以岁满
不迁，上章自诉，因言：“制诰张澹、卢多逊、殿中侍御史
苏颂文学肤浅，愿得校其优劣。”太祖立召澹辈与去
华临轩策试，命陶谷等考之，澹以所对不应问，降秩，
即擢去华为右补阙，赐袭衣、银带、鞍勒马。朝议薄其
躁进，以是不迁秩者十六年。尝得对便殿，询及家世，
遂诉父始忤权贵，因罹重贬。宰相薛居正亦为言之，
太祖为之动容，且曰：“汉室不道，奸臣擅权，此朕所亲
见也。”荆湖平，命通判道州。去。华上言：“桂管为五岭冲
要，今刘𬬮保境固守，赖之为捍蔽。若大军先克其城，
以趋番禺，如践无人之境。”且言桂州可取之状。有诏
嘉奖。代还，知磁、干二州，选为益州通判，迁起居舍人、
知凤翔府。从太祖征太原，监，随驾左藏库，就命为京
东转运使。历左司员外郎、礼部郎中。太平兴国七年，
为江南转运使。雍熙中，王师讨幽州，去华督宋州馈
运，至拒马河，就命掌河北转运事。三年，加陕州，未行，
著《大政要录》三十篇以献。上览而嘉之，诏书褒美，赐
采五十疋，因留不遣。会许王尹京，命为开封府判官，
殿中侍御史陈载为推官，并赐金紫。谓曰：“卿等皆朝
之端士，特加选用，其善佐吾子。”各赐钱百万。逾岁，就
拜左谏议大夫，又令枢密使王显传旨，谕以辅成之
意。未几，有庐州尼道安讼弟妇不实，府不为治，械系
送本州。弟妇即徐铉妻之甥，道安伐《登闻鼓》，言铉以
尺牍求请，去华故不为治。上怒，去华坐前一任贬安
州司马。岁馀，召授将作少监、知兴元府，未行，改晋州。
迁秘书少监、知许州。真宗嗣位，复拜左谏议大夫。未
几，迁给事中、知杭州。两浙自钱氏赋民丁钱，有死而
不免者，去华建议请除之，有司以经费所仰，固执不
许。咸平二年，徙苏州。顷之，以疾求分司西京。在洛葺
园庐，作《中隐亭》以见志。景德元年，改工部侍郎致仕。
三年，卒，年六十九。去华美姿貌，善谈论，有蕴藉，颇尚
气节。在营道得父同门生何氏二子，教其学问。受代
携之京师，慰荐馆谷，并登仕籍。尝献《元元论》，大旨以
养民务穑为急，真宗深所嘉赏，命以缣素写其论为
十八轴，列置龙图阁之四壁。然不饬边幅，颇为清议
所贬，以是不登显用。有集十五卷。子师古，至国子博
“士。师锡殿中丞。师颜国子博士。”

按《谈录》：张去华当太祖朝乞试，有数知己皆馆阁名
臣保举之。太祖怒而问曰：“汝有多少文章，得如陶谷？”
曰：“不如敢与窦仪比试。”曰：“不敢，汝与张澹比试。”遂迟
迟不对。遂令张澹比试，试毕考校，所试优于张澹，然
澹是季父。自此去华一生不得入馆阁，盖由是耳。